เจอร์รี ลอว์เลอร์
ประวัติ WWE

ปี 2010 เจอร์รีได้มีโอกาสท้าชิงแชมป์ WWE กับเดอะมิซในรอว์ 29 พฤศจิกายน ในรูปแบบ TLC Match สุดท้ายเจอร์รีไม่สามารถคว้าแชมป์มาได้ เพราะไมเคิล โคลได้เข้ามาขัดขวาง ในรอว์ 27 ธันวาคม เจอร์รี ได้เจอกับมิซ อีกครั้ง สุดท้ายเจอร์รี ก็เป็นฝ่ายชนะเคาต์เอาต์ คืนเดียวกัน มิซได้แอบมาลอบทำร้ายเจอร์รี ที่กำลังพากย์อยู่ และถูกใส่ท่า Skull Crushing Finale กับพื้นข้างล่างจนได้รับบาดเจ็บ ในรอว์สัปดาห์ต่อมา 10 มกราคม 2011 เจอร์รี ได้จับคู่กับ แรนดี ออร์ตัน เจอกับ เดอะมิซ และ อเล็กซ์ ไรลีย์ และเจอร์รี กับออร์ตัน เป็นฝ่ายชนะ. ในรอว์ 31 มกราคม เจอร์รีได้เป็นผู้ชนะแมตช์ รอว์รัมเบิล ทำให้เป็นผู้ท้าชิงอันดับ 1 ในการชิงแชมป์ WWE กับ เดอะมิซ ในศึก อิลิมิเนชั่น แชมเบอร์ (2011) แต่เจอร์รีก็ไม่สามารถคว้าแชมป์ WWE มาได้ และเป็นการจบเรื่องกับมิซ ต่อมาเจอร์รีได้เปิดศึกกับไมเคิล โคล ตั้งแต่เดือนธันวาคม 2010 ที่ทำให้เจอร์รีไม่สามารถคว้าแชมป์ WWE มาได้ เพราะโคลได้เข้ามาขัดขวาง จากนั้นในวันถัดมาในการสัมภาษณ์ระหว่าง เจอร์รี และโคล หลังจากการที่แพ้ให้กับมิซ ในการปล้ำชิงแชมป์ โดยที่โคล ได้พูดยั่วยวนเจอร์รีสารพัด จนเจอร์รีขอท้าโคล เพื่อที่จะเจอกันในเรสเซิลเมเนีย ซึ่งในสัปดาห์ถัดมา คำตอบที่ได้คือ ไม่ แต่มีข้อแม้คือถ้าจะเจอกัน จะต้องเจอแบบมีผู้จัดการอยู่ด้านล่างเวทีและมีกรรมการพิเศษตัดสินบนเวที โดยโคล เป็นคนเลือกเอง และได้เปิดตัวผู้จัดการส่วนตัวคือ แจ็ก สแวกเกอร์ เจอร์รี่จึงยอมที่จะเจอโคล ในเรสเซิลเมเนีย และ 6 มีนาคม ในรอว์ โคลได้ประกาศว่า ในเรสเซิลเมเนีย โคล จะเจอกับ ลอว์เลอร์ โดยที่ เจบีแอล เป็นกรรมการพิเศษ JBL บอกว่า โคล คิดถูกแล้วที่เลือกเขา แต่ขณะที่กำลังจะเซ็นสัญญาการเป็นกรรมการนั้น สโตน โคลด์ สตีฟ ออสติน ก็ได้ออกมา จัดการ JBL โดยท่า สตันเนอร์ แล้วเซ็นสัญญาเป็นกรรมการพิเศษ ซึ่งโคลได้บอกว่า เป็นวันที่เขารอคอย และเป็นคืนของเขา แต่ สโตน โคลด์ ก็เอาเบียร์ ราดหัว ไมเคิล โคล ขนาดที่ทำหน้าที่เป็นผู้บรรยาย เพราะจากที่โคลได้พูดจาถึง สโตน โคลด์ และประกาศว่า "เจอร์รี ลอว์เลอร์ จะเจอกับ ไมเคิล โคล โดยมี สโตน โคลด์ สตีฟ ออสติน เป็นกรรมการพิเศษ" และเมื่อวันที่ 14 มีนาคม โคล ได้เรียกไบรอัน คริสโตเฟอร์ หรือ แกรนด์ มาสเตอร์ เซ็กซี อดีตแทคทีมคู่กับ สก็อตตี ทู ฮ็อตตี ในนามแทคทีมว่า ทูคูล บอกกับลอว์เลอร์ ว่า ลอว์เลอร์ไม่เหมาะที่จะเป็นพ่อของเขาที่ผ่านมา จิม รอสส์ ก็มาออกมาพูดช่วย ลอว์เลอร์ เพื่อนรักเขา แล้วโคล ก็ทำท่าพูดยั่ว จนสักพัก สแวกเกอร์ก็ลอบทำร้ายลอว์เลอร์จากด้านหลัง แล้วเล่นงานจิม รอสส์ โคลพูดบังคับให้จิม รอสส์ ตบพื้นยอมแพ้สักพัก เจอร์รีจะมาช่วยแต่ก็โดนสแวกเกอร์เล่นงานอีก โดยท่า แองเกิลล็อก และโคล ก็ใช้ท่านี้เล่นงาน จิม รอสส์ ด้วย และวันที่ 21 มีนาคม ในรอว์ เปิดรายการด้วยเพลงของ จิม รอสส์ แต่กลาย ไมเคิล โคล ที่แต่งตัวล้อเลียน เดินออกมาที่สนามอีกจนเกือบจะมีเรื่องกันถ้าการ์ดไม่กันไว้ก่อน ต่อมาโคลได้ออกมาพูดกลางเวที ถึงเรื่องครอบครัวของ เจอร์รีตั้งแต่อดีต โดยมีรูปครอบครัวของ เจอร์รีตั้งแต่รุ่นพ่อของ เจอร์รีว่าครอบครัว ลอว์เลอร์ ว่าเป็นพวกขี้แพ้ เจอร์รีทนไม่ได้ วิ่งมาแต่สแวกเกอร์เข้ามากัน ลอว์เลอร์ไม่สน เล่นงานสแวกเกอร์ร่วงไปสักพักนึง ขึ้นไปบนเวทีแต่โคลรู้ทนรีบลงไปด้านล่าง จากนั้นเจอร์รีก็โดนสแวกเกอร์เล่นในที่สุด นอกจากนั้นโคลก็ออกมาเล่นงาน และบอกให้เจอร์รีตบพื้น ยอมแพ้ จิม รอสส์ ก็ออกมาพูดหลังจากได้ชมศึกรอว์ ตอนที่ผ่านมานี้ ว่า "รู้สึกไม่ดีเลยที่โคล พูดถึงพ่อแล้วก็แม่ของเจอร์รี แบบนั้น เพราะทั้งพ่อและแม่ของเขาต่างก็เสียชีวิตไปแล้ว โดยแม่เพิ่งเสียชีวิตไปเมื่อไม่กี่สัปดาห์ที่ผ่านมา ส่วนพ่อนั้นเสียชีวิตไปตอนวันเกิดอายุครบ 19 ปีของเจอร์รีพอดี ซึ่งมันน่าเศร้าใจมากๆสำหรับเจอร์รี" ดังนั้น ในเรสเซิลเมเนีย ครั้งที่ 27 เจอร์รี ได้เจอกับ ไมเคิล โคล โดยมีสแวกเกอร์ เป็นผู้จัดการให้กับโคล อยู่ข้างเวที และมี สตีฟ ออสติน เป็นกรรมการพิเศษ สุดท้ายเจอร์รี ก็เป็นฝ่ายเอาชนะมาได้สำเร็จ หลังแมตช์ ผู้จัดการทั่วไปของรอว์ ได้ส่งอีเมลมาบอกว่า โคลชนะเพราะฝั่งเจอร์รีนั้นโกง
ทางด้านของ เจอร์รี เรื่องยังไม่จบสิ้น เมื่อมีการเจอกันกับสแวกเกอร์ ตอนของวันที่ 11 เมษายน ในรอว์ โดย ลอว์เลอร์เป็นฝ่ายชนะ ซึ่ง ไมเคิล โคล บอกสแวกเกอร์ว่า ถ้าลอว์เลอร์ ชนะ โคลจะต้องเจอกับ เจอร์รีในเอกซ์ตรีมรูลส์ แต่ตอนหลังเจอร์รี ประกาศแมตช์นี้ว่าจะเจอแบบแท็กทีม โดยจะมีเพื่อนของเขา จิม รอสส์ มาร่วมปล้ำด้วย โดยบอกให้โคล จับคู่กับเพื่อนเก่า สแวกเกอร์ และในสัปดาห์ในรอว์ตอนของวันที่ 25 เมษายน ผู้จัดการทั่วไปของ รอว์บอกว่า จะให้เป็นแมตช์แบบ คันทรี วิปปิ้ง แมตช์ จะเจอในเอกซ์ตรีมรูลส์ ตอนนี้สแวกเกอร์ก็ได้ถูกดราฟท์มารอว์แล้ว ในเอ็กซ์ตรีมรูลส์ (2011) เจอร์รีจกับจิม รอสส์ ก็ไม่สามารถชนะโคล และสแวกเกอร์ได้
เจอร์รี หลังจากที่แพ้ 2 ครั้งใน เพย์-เพอร์-วิว โดยเจอกับ ไมเคิล โคลซึ่งหลังจากที่ ไมเคิล โคลเอาชนะเจอร์รีไป ไมเคิล โคลก็พูดเกี่ยวกับเจอร์รีให้ฟังอีกบอกว่าถ้า เจอร์รีแตะตัว ไมเคิล โคล เจอร์รีจะถูกไล่ออก แต่เจอร์รีก็สวนคำพูดกลับ พร้อมภาพที่ ไมเคิล โคล โดนเดอะร็อกเล่นงานในสัปดาห์ที่แล้ว และบอกว่าถ้าเขาได้เจอกับ ไมเคิล โคลอีกรอบแล้วแพ้ เขาจะเป็นผู้เชิญเข้าสู่หอเกียรติยศ และมอบแหวน HOF ของเจอร์รีให้กับโคล แต่ไมเคิล โคลปฏิเสธ แล้วเดินลงจากเวทีเข้าไปใน โคล ไมน์ แล้วยืนไปดูพูดจาถูกคนดูรวมถึง เจอร์รีด้วยบอกว่าเจอร์รีแพ้ตั้งแต่ เรสเซิลเมเนีย และเอกซ์ตรีมรูลส์ และพูดจายันไปถึงครอบครัวและทันใดนั้น เจอร์รีก็เข้าไปเล่นงาน แต่ แจ๊ค สแวกเกอร์ เข้ามาลอบทำร้ายจากด้านหลัง ต่อมาระหว่างการปล้ำของ สแวกเกอร์ นั้นเจอร์รีที่ยืนอยู่ตรงหน้าทางเดิน ก็ยืนดูอยู่โดยไม่ทำอะไร ทำให้สแวกเกอร์ เสียสมาธิจนแพ้ไป จากนั้นเจอร์รีก็ลากตัวสแวกเกอร์ แล้วอัดกระเด็นไปฝั่งกำแพงกั้นคนดู แล้วเข้าไปหาโคล ที่อยู่ใน โคล ไมน์ เจอร์รีเข้าไปไม่ได้เลยเอาเก้าอี้ โยนเข้าไปในนั้นแล้วดึงเน็กไทของโคล มากระแทกกับ โคล ไมเนอร์ จนกรรมการมาห้าม และสแวกเกอร์บอกว่า "นายแตะต้องตัวโคล นายถูกไล่ออก" เจอร์รีโต้กลับไปว่า "ฉันไม่ได้แตะตัว โคลซักหน่อย แต่ฉันเพียงแค่จับเน็กไทเท่านั้นเอง" สแวกเกอร์เลยตอบรับแทนโคล ว่าขอรับคำท้า ในสัปดาห์ถัดไปได้มีการเซ็นสัญญา เพื่อแมทซ์การปล้ำในศึกใหญ่นั้น โคลนั้นเปิดภาพ ที่ลอว์เลอร์เคยจูบเท้าของ เบรต ฮาร์ต เจอร์รีก็เลยเล่นงานโดยดึงเน็คไทของโคล เล่นงานอีก โดยแมตช์นั้นเป็นแมตช์ "Kiss My Foot" อีกด้วย ในโอเวอร์เดอะลิมิต (2011) เจอร์รี สามารถเอาชนะโคล ไปได้และจูบเท้าของเจอร์รี ล้างแค้นได้สำเร็จ
ในรอว์ (20 สิงหาคม 2012) ซีเอ็ม พังก์ เรียกให้ เจอร์รี ขึ้นมาพูดว่าเขาคือ "สุดยอดที่สุดในโลก" แต่เจอร์รีไม่ยอมพูด ทำให้พังก์เตะก้านคอเจอร์รี จากด้านหลัง ในรอว์ (27 สิงหาคม 2012) เจอร์รีเปิดรายการด้วยการเรียกร้องให้พังก์ ออกมาขอโทษเขา จากการที่พังก์มาเตะหัวเขาจากด้านหลังเมื่อสัปดาห์ก่อน พังก์ออกมา แต่ไม่ขอโทษเจอร์รี แถมยังด่าเจอร์รี ว่าเป็นคนห่วยๆ ที่ไม่น่าจะได้เข้าสู่หอเกียรติยศเลย จากนั้นก็ท้า เจอร์รี เจอกันในแมตช์ปล้ำด้วย พังก์เดินจากไป โดยเจอร์รี บอกว่าเขาจะลองคิดดูก่อน และเจอร์รี ก็ประกาศรับคำท้าของพังก์ เพื่อชิงแชมป์ WWE ในกรงเหล็ก สุดท้าย เจอร์รี ก็ไม่สามารถคว้าแชมป์มาได้ ในรอว์ (3 กันยายน 2012) ก่อนเริ่มรายการ พังก์ได้ลอบทำร้ายเจอร์รี จนต้องหามส่งห้องพยาบาล ทำให้ไม่สามารถมาร่วมบรรยายได้ ต่อมาเจอร์รีได้เกิดอาการหัวใจวายเฉียบพลันในระหว่างบรรยายศึกรอว์ วันจันทร์ที่ 10 กันยายน 2012 โดยขณะนี้อาการยังคงทรงตัวแต่ก็ยังไม่พ้นขีดอันตราย พักฟื้นอยู่ในห้องฉุกเฉินโรงพยาบาลประจำมอนเทรอัล ประเทศแคนาดา เจอร์รี ล้มฟุบลงไปจากโต๊ะผู้บรรยายในขณะที่กำลังบรรยายแมตช์แท็กทีมระหว่าง แดเนียล ไบรอัน และ เคน กับ ไพรม์ไทม์เพลเยอส์ โดย ไมเคิล โคล ที่นั่งบรรยายอยู่ด้วยกันก็สังเกตเห็นและรีบเรียกทีมแพทย์มาดูอาการโดยด่วน ทีมแพทย์ของ WWE พยายามช่วยเหลือ เจอร์รี ด้วยการทำ CPR และรีบให้อ๊อกซิเจน จนกระทั่ง เจอร์รี เริ่มหายใจเองได้จึงได้รีบนำส่งโรงพยาบาลในมอนเทรอัลต่อไป ทั้งนี้ก่อนหน้าที่จะเกิดเหตุดังกล่าว เจอร์รี ได้ขึ้นปล้ำแทคทีมคู่กับ แรนดี ออร์ตัน และเอาชนะ ซีเอ็ม พังก์ และ ดอล์ฟ ซิกก์เลอร์ ไปได้สำเร็จ
PWInsider รายงานว่า เจอร์รีผ่านการขึ้นปล้ำแมตช์ในสมาคมอิสระที่เกาะอารูบา, แคริบเบียน มา 2 แมตช์ด้วยกัน ก่อนจะบินกลับสหรัฐอเมริกาแล้วยังต้องบินเข้ามมายังมอนเทรอัล ประเทศแคนาดาอีก และในศึกรอว์ ก็ยังต้องขึ้นปล้ำอีกด้วย แฟนๆ ที่ชมศึกรอว์ ใกล้ๆ กับโต๊ะผู้บรรยายได้เล่าเหตุการณ์ช่วงนั้นว่า เจอร์รีเริ่มส่งเสียงคล้ายๆ กับการกรนออกมา ก่อนที่เขาจะหันไปจับแขนของทีมงาน WWE คนหนึ่งที่ยืนอยู่ใกล้ๆ จากนั้นเจอร์รีก็เริ่มหน้าถอดสีแล้วก็ร่วงลงไปนอนบนพื้น อันเป็นสัญญาณบ่งบอกว่าเขาเกิดอาการหัวใจวายแล้ว ทีมแพทย์ WWE รีบเข้ามาช่วยเหลือเจอร์รีทันที โดยทำการฉีกเสื้อของเขาออกแล้วก็นำตัวลงเปลเข็นกลับไปที่หลังฉากอย่างรวดเร็ว ส่วนทีมงาน WWE อีกส่วนก็รีบทำความสะอาดบริเวณโต๊ะผู้บรรยายเนื่องจากเจอร์รีได้อาเจียนออกมาด้วย สมิธ ฮาร์ต พี่ชายของ เบรต ฮาร์ต ได้บอกเล่าถึงเหตุการณ์ที่หลังฉากว่า เจอร์รีมีอาการเหมือนตายไปแล้วประมาณ 20 นาทีด้วยกัน ก่อนที่จะปั๊มหัวใจกลับขึ้นมาได้อีกครั้ง นับเป็นโชคดีของเจอร์รีอยู่บ้างที่ WWE มีการเตรียมความพร้อมในด้านการปฐมพยาบาลเอาไว้อย่างดี เพราะถ้าหากไม่มีทีมแพทย์ประจำอยู่ที่สนามล่ะก็ เจอร์รีอาจจะต้องจบชีวิตไปแล้วก็ได้ นอกจากนี้บริเวณรอบๆ สนามก็ยังมีโรงพยาบาลหลายแห่งที่สามารถไปถึงได้ใน 15 นาทีอีกด้วย นอกจากนี้ทีมแพทย์ที่โรงพยาบาลยังเป็นห่วงว่าอาจจะเกิดภาวะสมองขาดเลือดได้ ซึ่งอาจจะทำให้สมองของเจอร์รี ถูกทำลายไปบางส่วน ทีมแพทย์ก็ได้เตรียมแผนการรักษาเอาไว้แล้ว โดยแพทย์จะทำการผ่าตัดใส่อุปกรณ์ในหัวใจของเจอร์รี ทันทีที่ร่างกายของเจอร์รี พร้อมรับการผ่าตัด เควิน ลอว์เลอร์ ลูกชายของเจอร์รี ได้เปิดเผยว่าการทำ CAT สแกน แสดงให้เห็นว่าสมองของเจอร์รี ไม่ได้รับความเสียหาย ล่าสุด เจอร์รีก็ได้หายจากอาการหัวใจวาย และกลับมาทำหน้าที่เป็นผู้บรรยายอีกครั้ง